Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS SUSISIEKIMO KOMUNIKACIJŲ OBJEKTŲ, KURIUOSE ATLIEKAMI STATYBOS DARBAI, PRIORITETINIŲ TREJŲ METŲ EILIŲ patvirtinimo“ PROJEKTO AIŠKINAMASIS RAŠTAS

Sprendimo projekto tikslai:

Šiuo sprendimo projektu siekiama patvirtinti 2025–2027 m. laikotarpio Prienų rajono savivaldybės prioritetinę trejų metų susisiekimo komunikacijų objektų, kuriuose atliekami statybos, rekonstravimo, kapitalinio remonto darbai ir su šiais darbais susijusios inžinerinės paslaugos, eilę, Prienų rajono savivaldybės prioritetinę trejų metų susisiekimo komunikacijų objektų su standartizuota danga, kuriuose atliekami paprastojo remonto darbai ir su šiais darbais susijusios paslaugos, eilę ir Prienų rajono savivaldybės prioritetinę trejų metų susisiekimo komunikacijų objektų su žvyro danga, kuriuose atliekami paprastojo remonto darbai ir su šiais darbais susijusios paslaugos, eilę (toliau – Prioritetinės objektų eilės).

Uždaviniai:

Patvirtinus Prioritetines objektų eiles bus užtikrintas aiškus ir skaidrus Prienų rajono savivaldybės vietinės reikšmės kelių ir gatvių statybos, rekonstravimo ar remonto eiliškumas. Šiam tikslui bus naudojamos Kelių priežiūros ir plėtros programos finansavimo, Europos Sąjungos fondų ir Prienų rajono savivaldybės biudžeto lėšos.

Siūlomos teisinio reguliavimo nuostatos:

Sprendimo projektas parengtas vadovaujantis Prienų rajono savivaldybės tarybos 2025 m. vasario 27 d. sprendimu Nr. T3-60 patvirtinto Kelių priežiūros ir plėtros programos finansavimo lėšų paskirstymo ir naudojimo Prienų rajono savivaldybės susisiekimo infrastruktūros objektams finansuoti tvarkos aprašo (toliau – Aprašas) 9, 14 ir 15 punktais, Prienų rajono administracijos direktoriaus 2025 m. kovo 4 d. įsakymu Nr. A3-142 „Dėl Kelių priežiūros ir plėtros programos lėšų, skirtų Prienų rajono savivaldybės vietinės reikšmės keliams (gatvėms) tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, darnaus judumo priemonėms diegti, šiems keliams inventorizuoti, paskirstymo komisijos sudarymo ir jos darbo reglamento patvirtinimo“ patvirtintu komisijos darbo reglamentu.

Laukiami rezultatai:

Prienų rajono savivaldybės tarybai priėmus sprendimą bus tęsiami ir naujai pradedami įgyvendinti Prioritetiniuose objektų sąrašuose numatyti projektai.

Lėšų poreikis ir šaltiniai:

Prienų rajono savivaldybės Prioritetinėse objektų eilėse numatyti objektai bus finansuojami Kelių priežiūros ir plėtros programos finansavimo, Savivaldybės biudžeto lėšomis. Savivaldybės biudžeto lėšos taip pat bus naudojamos darbams ar paslaugoms, kurie yra netinkami finansuoti iš kitų finansavimo šaltinių, apmokėti.

Kiti sprendimui priimti reikalingi pagrindimai, skaičiavimai ar paaiškinimai:

Prioritetinės objektų eilės sudarytos atsižvelgiant į Aprašo 3 skyriuje išdėstytą prioritetinių objektų eilių sudarymo tvarką ir pateiktus objektų vertinimo kriterijus. Norint objektyviai įvertinti objektus, buvo organizuojami komisijos išvažiuojamieji posėdžiai, kurių metu apžiūrėti objektai. Taip pat kiekvienas objektas buvo apžiūrėtas REGIA žemėlapyje (analizuota jo vieta seniūnijos teritorijoje, su kokiais kitais susisiekimo objektais jungiasi, į kur jis veda), atsakingai vertinta susisiekimo infrastruktūros būklė.

Atkreipiamas dėmesys į tai, kad:

1. 2025–2027 m. laikotarpio Prienų rajono savivaldybės prioritetinėje trejų metų susisiekimo komunikacijų objektų, kuriuose atliekami statybos, rekonstravimo, kapitalinio remonto darbai ir su šiais darbais susijusios inžinerinės paslaugos, eilėje 2025 metais pirmiausiai yra įtraukti 2024 metais nebaigti įgyvendinti arba neįgyvendinti objektai. Šioje eilėje objektų eiliškumas yra nepasikeitęs, o nauji objektai įtraukti 2027 metais paskutiniais eilės numeriais.

2. 2025–2027 m. laikotarpio Prienų rajono savivaldybės prioritetinėje trejų metų susisiekimo komunikacijų objektų su standartizuota danga, kuriuose atliekami paprastojo remonto darbai ir su šiais darbais susijusios paslaugos, eilėje 2025 metais yra įtraukti keturi objektai iš 2024 m. birželio 10 d. Prienų rajono savivaldybės administracijos direktoriaus įsakymu Nr. A3-391 patvirtintos Prienų rajono savivaldybės prioritetinės trejų metų susisiekimo objektų eilės paprastojo remonto darbams (mažesniame nei 1000 m² plote), kurie nespėti įgyvendinti 2024 metais. Šioje eilėje 2025 metais jie yra Nr. 1, 2, 7, 8.

3. 2025–2027 m. laikotarpio Prienų rajono savivaldybės prioritetinėje trejų metų susisiekimo komunikacijų objektų su žvyro danga, kuriuose atliekami paprastojo remonto darbai ir su šiais darbais susijusios paslaugos, eilėje 2025 metais įtraukti tie objektai, kurie liko neįgyvendinti 2024 metais. Šioje eilėje objektų eiliškumas yra nepasikeitęs, o nauji objektai įtraukti 2027 metais paskutiniais eilės numeriais.

Atsižvelgiant į visus vertinimo kriterijus parengtose Prioritetinėse objektų eilėse nurodytas objekto pavadinimas ir preliminarus jo remontuojamo ruožo ilgis. Pažymėta pastaba, kad visos lėšos, sutaupytos atlikus viešųjų pirkimų procedūras ir statybos darbus, pagal poreikį skiriamos einamaisiais metais numatytiems projektams. Jei einamųjų metų projektams papildomo lėšų poreikio nėra, sutaupytomis lėšomis pradedami įgyvendinti kitais metais numatyti projektai. Sudarytose 2025–2027 metų Prioritetinėse objektų eilėse objektai yra surašyti prioriteto tvarka pagal surinktą vertinimo kriterijų balų skaičių.

Jeigu įgyvendinant projektus pritrūksta einamųjų metų lėšų, ateinančiais metais yra užbaigiami pradėti projektai ir pereinama prie kitų (pagal sudarytą sąrašą) projektų.

Lyginamasis variantas:

Nepridedamas.

Skyriaus vedėjas	Tomas Žvirblys